medieval-data/medieval-latin-ner-HOME-Alcar huggingface dataset:
Ego Herveus , Dei gratia Trecensis episcopus , notum facimus omnibus presentes litteras inspecturis quod , constitutus in presentia nostra , Artaldus de Castello recognovit se vendidisse , fide sua mediante , monachis Vallis Lucentis terras quas habebat apud Sanctum Martinum de Vilefranchien , ita quod de quolibet arpento quod domini censivarum predictis monachis laudaverunt , habuit sexaginta solidos Pruvinenses . Recognovit etiam se vendidisse dictis monachis decem et octo solidos annui census quos habebat in dicta villa et tres integras costumas cum fornamentis pro nonaginta libris . Herbergagium vero suum cum tota porprisa recognovit se dedisse dictis monachis in elemosinam , excepto quod de uno arpento terre quod situm est infra porprisium , sexaginta solidos Pruvinenses habuit . Super hac autem venditione et elemosine collatione dictus Artaudus fidem dedit corporalem de debita garanteia portanda . Similiter , hanc vendicionem et elemosine collationem , Ermengardis uxor dicti Ertaldi et Michael , eorum filius , voluerunt et laudaverunt , fiduciantes quod , per se vel per alios , de cetero non reclamabunt fideiussores etiam existentes de recta garanteia portanda . Actum anno Domini Mo CCo Octavo Decimo , mense Septembri .
| Nicholaus filius Auberti Mercerii dedit censum quem habebat apud Sanctum Martinum | Omnibus presentes litteras inspecturis , Magister Hugo , curie Senonensis officialis , in Domino salutem . Noverint universi quod Nicholaus , clericus , filius defuncti Auberti Mercerii , coram nobis , donavit , quitavit et concessit in perpetuam elemosinam fratribus Vallis Lucentis totum censum suum quem habebat apud Sanctum Martinum de Vilers Franchen ubicumque in parrochia illa contineretur et omnem actionem que ei erga omnes homines ratione dicti census competebat promittens , fide media , quod dictos fratres super dicto censu , per se vel per alium , de cetero nullatenus molestaret . Quod autem audivimus et recognitum fuit , coram nobis , sine preiudicio alterius , sub sigillo curie Senonensis testificamur . Actum anno Gratie Mo CCo Octavodecimo , mense Iunio , in Nativitate Beati Iohannis Baptiste .
| Margarita de Vilegruis approbat ecclesie Vallis Lucentis decem et septem arpenta terre | Stephanus , decanus Beate Marie de Valle Pruvini , omnibus ad quos littere presentes pervenerint salutem in Domino . Noverint universi quod , in presentia nostra constituta , Domina Margarita , relicta Hugonis de Vilegruis , recognovit se concessise et laudasse abbati et conventui Vallis Lucentis XVII arpenta sita apud Sanctum Martinum de Villa Franchein , que de ipsa movere dinoscuntur ad tres solidos annui census . Quam terram Ertaudus de Castello vendidit monachis prefatis qui duodecim libras predicte Margarite pro dicta laudatione contulerunt , tali tamen conditione : quod cum pueri dicte Margarite venerint ad anno contradictionis , et laudationem ab ipsa factam monachis non concesserint , immo contradixerint , prefata Margarita , pro pretaxatis duodecim libris , sex arpenta terre sue de la Marcotiere eisdem monachis tenetur assignare . Que arpenta licebit eis tamdiu tenere , donec dicta pecunie summa eis in integrum persolvatur . Hoc enim laudavit Milo , frater domine sepedicte , de cuius feodo sunt illa sex arpenta . Quod ut ratum et firmum habeatur , in posterum nos , ad petitionem utriusque partis , hoc idem sigilli nostri munimine duximus roborandum . Actum anno Gratie Millesimo Ducentesimo Octodecimo , mense Augusto .
| Egidius approbat quod vendidit Massa de Pruvino | Omnibus presentes litteras inspecturis , Magister Michael , officialis curie Senonensis , in Domino salutem . Noverint universi quod Egydius , armiger , et Egidia , uxor eius , filia Masse relicte Gaufridi Chailot , in nostra presentia constituti , venditionem quatuordecim solidorum Pruvinensium annui census pro quinquaginta quinque libris pruvinensibus a predicta Massa ecclesie Vallis Lucentis factam , sicut nobis constitit per litteras abbatis Sancti Iacobi Pruvinensis , et per litteras decani Christianitatis Pruvini , quem ad hoc specialiter misimus audiendum , laudaverunt et concesserunt ; similiter et elemosinam sex solidorum annui census a sepedicta Massa ecclesie Vallis Lucentis factam , sicut nobis constitit per litteras venerabilium predictorum virorum , abbatis Sancti Iacobi et decani Christianitatis Pruvinensis . Actum anno Gratie , Mo CCo XXVo , mense Novembri .
| Iohannes de Gondelet approbat venditionem Hugonis militis de Calistra | Omnibus presentes litteras inspecturis H . decanus de Christianitate Pruviniensis , salutem in Domino . Noverit universitas vestra quod Iohannes de Gondelet , coram nobis , recognovit se laudasse ecclesie Vallis Lucentis totas illas teneuras quacumque de feodo suo moventes apud Sanctum Martinum de Villa Franchein Dominus Hugo de Calestria , miles , vendidit ecclesie supradicte . Recognovit etiam idem Iohannes de Gondelet , in presentia nostra , se laudasse ecclesie prefate illos quindecim denarios et unum obolum census super teneuram Iohannis Flamanz percipiendos ; de quibus quinque donavit , decem vero et obolum vendidit ecclesie sepedicte Hugo , miles supradictus . In huius rei testimonium , presentibus litteris sigillum nostrum apposuimus . Actum anno Gratie Millesimo Ducentesimo Vicesimo Quarto , in festo Omnium Sanctorum .
| Gilo filius Manasserii Ribaudi dedit terram et pratum sita apud Corgenetum | Magister Philippus , curie Senonensis officialis , omnibus presentes litteras inspecturis in Domino salutem . Noverint universi quod Gilo filius defuncti Manasserii Ribaudi et Agnes uxor eius , in Senonensis curia constituti , quandam terram quam habebant apud Corgenetum et quoddam pratum iuxta domum Religiose Mulieris Hudeardis Converse Vallislucentis situm monachis Vallislucentis in perpetuam elemosinam donaverunt , sese in manu nostra devestientes de terra et prato supradictis . Hanc autem donationem Milo filius eorum laudavit et concessit . Actum anno Gratie Mo Ducentesimo Terciodecimo , die Lune ante festum Beati Andre Apostolici .
| Iohannes et Gilo vendiderunt viginti quinque denarios et si quid magis habebant | Omnibus litteras istas inspecturis , Michael Christianitatis Pruvini decanus , salutem in Domino . Noverint universi quod Iohannes et Gilo , frater eius , de Betonbasoches , in nostra presentia constituti , recognoverunt quod cum ipsi censum haberent liberum et de alodio , singulis annis in festo Sancti Remigii percipiendum apud Sanctum Martinum de Villefranchein de quibusdam terris que sunt in territorio eiusdem ville et in territorio de Pisoli et de Boensae , quas terras per testimonium bonorum virorum monstraverunt et monstrari fecerunt fratribus ecclesie Vallis Lucentis , ipsi viginti et quinque denarios eiusdem census et si quid amplius habebant de censu in dicta villa , scilicet Sancti Martini , et in dictis territoriis , totum vendiderunt predictis fratribus , precio viginti librarum , et quitaverunt supradicte ecclesie perpetuo pacifice possidendum , nichil sibi in dicto censu , nec in terris supradictis , de cetero retinentes . Fiduciaverunt etiam in manu nostra quod ipsi super predicta venditione et quitatione portabunt garantiam prout debebunt , sicut de re quam pro quita et libera vendiderunt . Et de portanda garantia ista , dederunt coram nobis dictis monachis et fratribus plegios istos scilicet Oldonem et Girardum , fratrem eius , milites de Bauchesi , Gilonem Crollebois et Ganerum de Chasnetronc . In cuius rei memoria , ad petitionem partium , presentes litteras sigilli nostri munimine roboravimus . Actum anno Gratie Mo CCo XXo IIIo , mense Aprili .
| Quomodo Artaldus de Castello adquisierit feodum Milonis de Naudo apud Chasnetronc | Ego Stephanus , Beate Marie in Valle Pruvini , decanus notum facio presentibus et futuris quod Dominus Hugo de Naudo , miles , et Domina Comitissa , eius uxor , in presentia nostra constituti , quitaverunt Ertaudo de Castello feodum quem habebant in censu et consuetudinibus apud Chasnetrunc quas Girardus Hasriaus vendiderat dicto Hertaldo et de illo feodo libere et quiete imperpetuum possidendo dictum Hertaudum investiverunt . Quod ut ratum permaneat , ad petitionem utriusque partis , presentem paginam sigillo meo confirmo . Actum anno Gratie Mo CCo XIo .
| Quomodo Artaldus de Castello adquisivit terras de Sancto Martino | Gaufridus , ecclesie Beati Iacobi dictus abbas , omnibus ad quos littere presentes pervenerint , in Domino salutem . Noverit universitas quod Odo , filius Domini Milonis militis de Chalemaison , in presentia nostra constitutus , recognovit se vendidisse Artaldo de Castello , filio Petri Urselli , viginti unum arpenta terre apud Sanctum Martinum de Villa Franchein que sunt de censiva Costant burgensis , avunculi predicti Artaldi . Hanc autem venditionem laudaverunt Mileta , uxor predicti Odonis ; et Elysabet la Croleboise ; et Girardus , miles ; et Gilo et Ruece , filii predicte Girardi . Huius rei fideiussores sunt : predictus miles , Girardus , et Girardus , miles de Tachi . Et ut hoc ratum habeatur , sigilli nostri munimine roboravimus . Actum anno Domini Millesimo Ducentesimo Octavo , mense Ianuarii .
| De conquerementis Artaldi de Castelli in finagio Sancti Martini | Ego G . , ecclesie Beati Quiriaci Pruvinensis decanus , F . , eiusdem ecclesie capellanus , et L . , presbiter de Fonteneto , notum facimus omnibus presentes litteris inspecturis quod cum Margareta , nobilis mulier , relicta Hugonis militis de Vilegruis , traxisset in causam , coram multis in curia sua , Artaldum de Castello super decem et septem arpentis terre que ab ipsa Margareta movent ad tres solidos census , de quibus ipse iniuriabatur eidem , ut ipsa asserebat , tandem pacificata est querela in hunc modum : Artaldus dedit dicte Margarete XI libras Pruvinenses , et ipsa quitavit ei quiquid iuris ipsa dicebat se habere in predicta terra , sive hereditate , sive dote , sive emptione . Similiter , cum Odo de Scala Domo traxisset eundem Artaldum in causam , coram nobis , qui vices domini legati gerimus in hac parte , super terra et quadam summa pecunie que omnia idem Artaldus ab eo extorserat per usurarium pravitatem sicut ipse asserebat , tandem inter ipsos pacificatum est in hunc modum : predictus vero Odo quitavit predicto Artaldo terram de qua querela erat et absolvit cum penitus ab omnibus . . . ipse habuerat usque ad hanc diem . Prefatus vero Artaudus reddidit eidem , pro absolutione , quendam ciphum argenteum quem tenebat ab eo invadiadum pro quadraginta solidis . In quarum rerum testimonium , presentes litteras sigillorum nostrorum munivimus testimonio . Actum anno Gratie , Mo CCo Terciodecimo .
| Ysabelis filia Racundi dat quatuor denarios censuales et laudat sex alios denarios | Ego . . , Beati Iacobi Pruvini dictus abbas , notum facio omnibus presentes litteras inspecturis quod , constituta in presentia nostra , Ysabelis , filia defuncti Racundi , recognovit se dedisse in perpetuam elemosinam ecclesie Vallis Lucentis quatuor denarios censuales quos fratres dicte ecclesie debebant eidem . Preterea laudavit sex denarios censuales quos relicta Radulphi Rufi dederat in elemosinam predicte ecclesie , cum moverent de suo feodo . Hec autem omnia laudavit Adelina , mater dicte Ysabelis quitta haberet dotem in dictis rebus . In cuius rei memoriam , ego , . . , ad petitionem partium , presentes litteras sigilli mei munimine roboravi . Actum anno Domini Mo CCo XXo VIo , mense Ianuarii .
| Quomodo Artaldus de Castello adquisierit terram de Sancto Martino | Ego Odo Pauperum , Domus Dei Pruvini humilis minister , notum facio omnibus presentes litteras inspecturis quod Magister Thomas de Sordolio et Beatrix , soror eius , et Gaufridus , sponsus eiusdem Beatricis , vendiderunt Artaldo , filio Petri Urselli , terram que fuit Richeldis , matris predictorum Thomas et Beatricis , apud Sanctum Martinum de Vilers Franchein . Et fiduciaverunt se garantire terram illam prenominato Artaldo tali conditione : quod si heres infra annum terram illam sibi retinere vellet , predictus Artaldus haberet capitale suum et pro expansis et dampnis , sexaginta solidos pro palMata sua . Transacto vero anno , Magister Thomas , Beatrix et Gaufridus , sponsus eiusdem Beatricis , tenebun-tur ferre garantiam adversus omnes homines . Huius pactionis tenende plegii sunt : Petrus , sacerdos de Sordolio ; et Iacobus , clericus , frater sepedicti Gaufridi ; Herbertus de Meso , filius defuncti Gaufridi de Vilecendrier ; Iohannes de Charisi ; Stephanus , maior , filius Gaufridi , libarii . Quod ut ratum permaneat , ad petitionem utriusque partis sigillum Domus Dei est appositum . Actum anno Gratie Mo CCo XIo , in festo Omnium Sanctorum .
| Quitat et approbat conventus Sancti Petri Trecensis VII denarios et obolum de terra Des Prahant | Universis litteras istas visuris , Frater Letericus , abbas , et totus conventus Beati Petri de Cella Trecensis , salutem in Domino . Notum vobis facimus quod nos quitavimus ecclesie Vallis Lucentis septem denarios et obolum annui census quos eadem ecclesia debebat singulis annis ecclesie nostre de Sancto Aigulpho pruvinense , de triginta quatuor arpentis terre et dimidio que terra vocatur terra Despraaut et terra del Olmiau et hec eadem terra de qua census iste nobis debebatur fuit Ertaudi de Pruvino , quam ecclesia Vallis Lucentis acquisivit infra parrochiam Sancti Martini de Franchen . Ut autem hec quittatio rata sit , et ab omnibus in perpetuum irretractabiliter teneatur , litteras istas scribi et sigillorum nostrorum fecimus attestatione roborari . Actum anno Domini Mo CCo Vicesimo Secundo , mense Novembri .
| De censu quem Philippus de Mael miles vendidit censum apud Sanctum Martinum | Universis has litteras visuris , Magister Adam , decanus de Pontibus , salutem in Domino . Noveritis universi quod Philipus de Maiers , miles , in nostra presentia constitutus , et uxor eius , Adelina , duas partes trium solidorum census monachis Vallis Lucentis apud Sanctum Martinum vendiderunt in perpetuum possidendas , terciam vero partem horum trium solidorum imperpetuum , pro salute sue et uxoris sue anime , prefatus miles prenominatis monachis in elemosinam donavit . Sexdecim autem denarios predictorum trium solidorum de censu communi , totum autem residuum de censu suo proprio esse cognovit . Iterum , miles predictus ad tres solidos census viginti arpenta terre iam prefatis monachis assignavit et assignare promisit , ut si super tribus solidis census aliqua eisdem monachis iniuria fieret , ad predicta viginti arpenta ad capiendum iusticiam assignarent . Si vero aliquid de viginti arpentis deficeret , defectum illum de suo proprio fide interposita supplere creantavit . Si vero plusquam viginti arpenta adesse contigisset , totum esse de conditione promisit . Quod ut ratum et stabile permaneat , sigillo nostro fecimus confirmari . Actum anno Domini Mo CCo XXo , mense Decembri .
| Maria filia Hugues Belin vendidit septem arpenta terre apud Sanctum Martinum | G . , decanus Trianguli , omnibus presentes litteras inspecturis salutem in Domino . Noverint universi quod , in presentia nostra constituta , Maria , filia Hugonis Belin , recognovit se vendidisse monachis Vallis Lucentis septem arpenta terre sita apud Villam Sancti Fartini de Ville Franchen , pro triginta septem libris Pruvinensibus et quinque solidis , et VI denarios et duo arpenta dedisse in elemosinam apud eandem villam sita . Huius autem venditionis plegii sunt : Idem Hugo Belins , et Willermus , filius eiusdem Hugonis , et Dodo , faber , fide prestita . Hanc autem vendicionem et donationem laudaverunt Colinus , et Stephanus , dictus prior , et Iohannes , filii predicti Hugonis Belin . Huius autem venditionis testes sunt : Stephanus Beffaget , presbiter , et Gaufridus , clericus de Gianei , et Radulphus de Provins , et Odo Avunde . Ut autem hec venditio rata et inconcussa permaneat , sigilli nostri munimine fecimus roborari . Actum anno Gratie M CC XX , mense Aprili , III kalendas Maii .
| Philippus de Mael recognovit omnes possessiones suas moveri de Vallelucente | Ego Gaufridus , Beati Iacobi Pruvini dictus abbas , omnibus ad quos littere presentes pervenerint in Domino salutem . Notum facimus universis quod , in presentia nostra constitutus , Dominus Philippus , miles de Maiel , recognovit se tenere de ecclesia Be-ate Marie de Valle Lucente omnes possessiones suas , scilicet terras et domos , quas habet apud Sanctum Martinum de Viler Franchen pro duobus solidis de censu annuatim ecclesie supradicte , in festo Sancti Remigii persolvendis . In cuius rei testimonium , ad petitionem utriusque partis , presentes litteras sigilli nostri munimine fecimus roborari . Actum anno Gratie Mo . CCo XXo Tercio , mense Februario .
| Bancelina de Reni quitat quicquid habebat apud Corgenaium | Omnibus presentes litteras inspecturis , Magister Michael , curie Senonensis officialis , in Domino salutem . Notum facimus quod , in nostra presentia constituta , Nobilis Mulier Bancelina de Regniaco lo Ferron dedit et concessit in perpetuam elemosinam ecclesie Vallis Lucentis quicquid iuris in villa de corgenai , tam in costumis , redditibus , censu quam rebus aliis quocumque modo habebat , fiducians in manu nostra quod prefate ecclesie debitam bona fide pro posse suo portabit garentiam super elemosina prenotata , et quod in supradictis rebus , per se vel per alium , nichil a modo reclamabit . Promisit etiam quod eandem elemosinam pro posse suo laudari faciet a domino feodali . Godinus vero et Luca dictaque Nate , filii eiusdem Banceline , elemosinam supradictam , coram nobis , laudaverunt , voluerunt et libenti animo concesserunt , fiduciantes in manu nostra quod in prefatis rebus nichil de cetero reclamabunt , per se vel per alium , et quod garantient bona fide pro posse suo dictam elemosinam ecclesie prenominate . In cuius rei memoriam et testimonium presentes litteras sigillo curie Senonensis sine alicuius preiudicio fecimus roborari . Actum anno Domini , Mo CCo Vicesimo Quinto , mense Decembri .
| Philipus de Essartis miles vendit censum apud Sanctum Martinum de Villa Franchien | Omnibus presentes litteras inspecturis , Magister Adan , decanus de Pontibus , salutem in Domino . Noverit universitas vestra quod cum Dominus Philipus de Essartis censum haberet apud Sanctum Martinum de Viler Franchien liberum et de alodio , percipiendum singulis annis ad festum Sancti Remigii , ipse Philipus , in presentia mea constitutus , recognovit se dedisse ecclesie Vallis Lucentis terciam partem census quem habebat apud prefatam villam , et duas partes vendidisse precio decem et octo librarum . Fiduciavitque ipse Philipus quod super hoc legitimam portabit garantiam quantum debebit . Et sciendum quod predictus Phylipus predictum censum vendidit liberum et de alodio . Hanc donationem et vendicionem laudaverunt et concesserunt Hodeardis , uxor eius , et Iohannes , filius eorum . In cuius rei testimonium , presentes litteras sigillo meo roboravi . Actum anno Gratie Mo CCo XXIIo , mense Ianuario .
| Felix vendit censum de allodio apud Sanctum Martinum de Villa Franchen | Omnibus presentes litteras inspecturis , Magister Adam , decanus de Pontibus , salutem in Domino . Noverit universitas vestra quod cum Dominus Philippus de Essartis et Felix , dictus Rigaudus , haberent censum apud Sanctum Martinum de Vile Franchien liberum et de alodio , percipiendum singulis annis in festo Sancti Remigii , et idem Felix acciperet prius in eodem censu septem denarios et in toto residuo terciam partem , ipse Felix , in presentia mea constitutus , recognovit se vendidisse ecclesie vallis lucentis quicquid habebat in supradicto censu , videlicet triginta . . . denarios et terciam partem . . . et si quid amplius habebat in censu prefate ville , precio novem librarum . Deditque idem felix plegios , Iohannem Flandrensem et Radulphum de Sancto Martino , quod ipse super hoc legitimam portabit garantiam quamdiu vixerit . Hanc venditionem concesserunt et laudarunt Agnes , uxor eius ; Colinus , et Emelot , et Heloys liberi eorum . In cuius rei memoriam , ad petitionem partium , presentes litteras sigilli munimine roboravi . Actum anno Gratie , Mo CCo XXo IIo , mense Ianuario .
| Compromissio pro lite cuiusdam terre quam Odo de Karoli domo petebat | Omnibus presentes litteras inspecturis , Frater Petrus , dictus abbas Pruliaci , in Domino salutem . Notum facimus vobis quod cum Odo de Karoli Domo , miles , movisset querelas adversus abbatem et conventum ecclesie de Vallis Lucentis super terris et redditibus censualibus sitis apud Sanctum Martinum de Villa Franchen que ecclesia Vallis Lucentis emit ab Hugone de Calestria milite et a Gylone Crolebois in quibus supradictus miles , Odo , ius hereditarium reclamabat sibi competere , tandem super totis illis querelis , pace vel iuditio ad nostrum arbitrium terminandis , de pari consensu parcium utrarumque , compromissum est in nos . Nos itaque , die statuta , partibus presentibus et auditis , diligenter intellectis hinc inde propositis , illius auxilio qui est Deus , pacis et non dissensionis pacem inter eos reformavimus in hunc modum : quod , videlicet , prefatus Odo , miles , totas querelas illas quitavit et omne ius quodcumque habebat , vel habere se credebat , in querelis supradictis ex toto quittavit imperpetuum ecclesie supradicte , ita quod nulla inter iamdictum Odonem , militem , et ecclesiam supradictam Vallis Lucentis remansit querela vel discordia . Nos igitur , in huius rei perhennem memoriam et testimonium , presentibus litteris inde factis ad petitionem parcium , sigillum nostrum apposuimus . Actum apud Pruliacum , anno Gratie Mo CCo XXo IIIIo , mense Decembri .
| Conventus fratrum et sororum de Domo Dei Pruvini vendit terram apud Sanctum Martinum | Omnibus presentes litteras inspecturis , fratres Domus Dei Pruviniensis salutem in Domino . Noveritis quod nos , de communi assensu fratrum et sororum nostrarum , vendidimus fratribus Vallis Lucentis quatuor arpenta terre , precio duodecim librarum , site apud Sanctum Martinum de Villa Franchien legate nobis a Stephano , filio Iacobi de Luiserne , in elemosinam . In cuius rei memoria , presentes litteras sigil domus nostre testimonio roboravimus . Actum anno Gratie , Mo CCo Vicesimo Tertio , VII kalendas Maii .
| Petronilla filia Drogonis de Remis vendit terram apud Sanctum Martinum | Stephanus , ecclesie Beate Marie de Valle Pruvini decanus , omnibus presentes litteras inspecturis salutem in Domino . Noverint universi quod Petronilla , filia Drogonis de Remis , coram nobis , recognovit se dedisse in perpetuam elemosinam terciam partem quatuor arpentorum terre , uno quarterio minus fratribus de valle lucenti de quorum censiva terra predicta movet ; que terra apud Sanctum Martinum est sita iuxta grangiam predictorum fratrum . Alias vero duas partes terre illius prefatis fratribus , sub precio viginti librarum , vendidit et rectam garentiam portare fiduciavit . Hanc vero elemosinam et venditionem voluerunt et laudaverunt Simon de Remis , frater dicte Petronille et Labele , soror eiusdem Petronille . In cuius rei testimonium , ad partium petitionem , presente scripto sigilli nostri impressionem fecimus apponi . Datum anno Domini Millesimo Ducentesimo Vicesimo , mense Augusto .
| Emelina relicta Radulphi Rufi dedit dimidium arpentum vinee | Herbertus , decanus de Pontibus , omnibus presentes litteras inspecturis in Domino salutem . Noverint universi quod Emelina , relicta Radulphi Rufi , in presentia mea constituta , recognovit se dedisse in perpetuam elemosinam ecclesie Vallis Lucentis dimidium arpentum vinee site iuxta . . . . In cuius rei memoriam , ad petitionem partium , presentes litteras sigilli mei munimine roboravi . Actum anno Domini , Mo CCo Vicesimo VIo , mense Octobri .
| Felicius de Paisi dat ecclesie Vallis Lucentis terram apud Sanctum Martinum | Omnibus presentes litteras inspecturis , ego , Stephanus , decanus Christianitatis Ville Mauri , notum facio quod Felicius de Paisiaco , in presentia nostra constitus , dedit in elemosinam ecclesie Vallis Lucentis duas pecias terre apud villam Sancti Martini iuxta Bonum Saccum sitas , quarum quedam pecia sita est iuxta Petram Acutam et altera pecia iuxta domum Crolebois de Sancto Martino . Istam vero donationem Sibilla , uxor dicti Felicii , Colinus , Helyis et Emeloz , liberi dicti Felicii postquam ab avoeria ipsius recesserunt et partes suas , tam mobilium quam immobilium , acceperunt et habuerunt assignatas laudaverunt et concesserunt . De garantia vero portanda sunt plegii : Robertus de Paisiaco , . . . Felix Natiz et Robertus , filius Posile . Et ut hec pagina rata permaneat , ad petitionem utriusque partis , sigilli nostri munimine fecimus roborari . Actum anno Gratie Mo CCo XXo Quarto , mense Augusti .
| Iohannes li Flamens et Forneria uxor eius vendunt III denarios censuales | Adam , decanus de Pontibus , omnibus presentes litteras inspecturis salutem in Domino . Noveritis quod Iohannes li Flamens de Sancto Martino de Viler Franchen et Forneria , uxor eius , in presentia mea constituti , recognoverunt se vendidisse fratribus Vallislucentis quinque denarios annui census quos habebant in communi censu eiusdem ville precio sexaginta solidorum . Et hanc venditionem tenentur garantire dictis fratribus quamdiu vixerint et de hoc dederunt plegium felicem de Sancto Martino in presentia mea . In cuius rei memoriam , ad petitionem partium , presentes litteras sigillavi . Datum anno Gratie Mo CCo XXo IIo , mense Martio .
| Gaufridus de Plasseto miles dat tres sextarios frumenti in terragio de Plaiseto | Ego Gaufridus de Plaiseto , miles , notum facio universis quod ego , pro anniversario meo et Agnetis . uxoris mee , annis singulis faciendo donavi in perpetuam elemosinam et concessi ecclesie Vallislucentis tres sextarios frumenti in terragiis meis de Plasseto ad festum Omnium Sanctorum annis singulis pacifice persolvendos fratribus ecclesie supradicte . Hanc autem donationem et concessionem prefata uxor mea laudavit , voluit et concessit . Actum anno Gratie Mo CCo Octavo Decimo , mense Iunio .
| Petrus et Emelina vendiderunt duos denarios censuales | Ego Adamus , decanus de Pontibus , notum facio omnibus presentes litteras inspecturis quod Petrus de Sancto Martino et Emelina Chatinone , in presentia mea constituti , recognoverunt se vendidisse fratribus Vallislucentis duos denarios censuales quos debebant eisdem dicti fratres de terra sita iuxta fossata domus dictorum fratrum , tali tamen condicione : quod si dicti Petrus et Emelina dictam venditionem non poterint garantire , reddent dictis fratribus triginta solidos quos receperunt de dicta venditione . Hanc autem venditionem Henricus , clericus , et Tecia , uxor eius , et Emelina , uxor dicti Petri , in presentia mea , concesserunt et laudaverunt . Actum anno Domini , Mo CCo XXIo , feria sexta , post Dominicam qua cantatur Esto .
| Bertrannnus Colerius quitat terram de Suboart | Magister Phylippus , curie Senonensis officialis , omnibus presentes litteras inspecturis in Domino salutem . Noverint universi quod constituti in presentia nostra Bertrannus Colerius et Elysabeth , uxor sua , dederunt in elemosinam monachis Vallislucentis quicquid iuris habebant in terra de Soboart quam ab ipsis monachis tenebant . Et fiduciavit idem Betrannus quod faceret laudari a fratribus suis donationem predictam et debitiam garantiam portaret . Quod autem a partibus coram nobis factum est , sine preiudicio alterius , sub sigillo curie Senonensis testificamur . Actum anno Gratie , Mo CCo XIIo , mense Marcii .
videlicet pacto quod sepedictus G . , vel eius heredes , singulis annis in festo Sancti Remigii reddent eis tres sextarios avene . Quod si non fecerit , dicti fratres terras quatuor prenotatas saisirent donec de iniuria satisfactionem reciperent . Quod ut ratum permaneat , sigillo meo munivi . Actum anno Domini Mo CCo .
| De Berneriis compositio facta inter monachos beati Dionisii de quibusdam terris lite adhuc pendente de decimis | Nivelus , Dei gratia Suessionensis episcopus , et Leonius , Sancti Crispini Magni Abbas , omnibus ad quos littere iste pervenerint salutem in Domino . Notum facimus universis , tam presentibus quam futuris , quod cum dominus papa querelam que inter monachos Sancti Dionisii et fratres Vallis Lucide versabatur , nobis commisisset audiendam et fine debito terminandam , ipsi , de assensu nostro , inter se , mediante G . , decano Pruvinensi , composuerunt in hunc modum : quod fratres Vallis Lucide predictis monachis terras que sunt in territorio de Castaneto dimiserunt . Prefati autem monachi iamdictis fratribus terras que sunt infra finagium Berneriarum liberas et quitas clamaverunt , nichil deinceps reclamaturi . Pro terra autem que est iuxta marleriam , fratres Vallis Lucide annuatim octo denari monachis reddent . Ceteras vero terras que extra finagium predictum sunt , tociens dicti fratres tenebunt sicut actenus tenere consueverunt . Querela de decimis quas monachi exigebant a fratribus in controversiam relicta , ita quod monachi eas reclamare poterint , si voluerint . Que omnia ut in perpetuum rata et inconcussa permaneant , nos presentem paginam sigillorum nostrorum impressionibus communivimus .
| Robertus Foart dedit Valli Lucenti quicquid habebat in territorio Berneriarum | Guido , Dei gratia Senonensis archiepiscopus , omnibus ad quos littere presentes pervenerint in Domino salutem . Notum fieri volumus quod , veniens ante nos , Robertus Foauz de Fontanaio donavit in perpetuam elemosinam ecclesie et fratribus de Vallelucenti quicquid habebat in territorio de Berneriis et sex denarios census . Et fratres predicti donaverunt illi quindecim libras . Hoc autem laudavit Iohannes , clericus , frater eiusdem Roberti , et quitavit ecclesie de vallelucenti et fratribus , et quicquid iuris habebat in decima de Berneriis . Idem laudaverunt Haeius , uxor prefati Roberti , et liberi eorum Iohannes , Gilo , Robertus et Girardus , coram Garnerio Gasteble , Trecense archidiacono , sicut ipse nobis testificatus est . Actum Senonis , anno incarnati Verbi Mo Co LXXXIXo .
| Debite orta inter Godefridum de Rigis pro prato sito in Bernieres | Noverit universitas omnium ad quos littere iste pervenerint , fratres de Vallelucenti et Godefridum de Rigis per appelationem in Senonensem convenisse curiam , pro prato quod fratres predicti affirmabant ipsis in elemosinam concessum a matre prenominati Godefridi et partim precio comparatum laudatum etiam ab ipso Godefrido et a sorore sua , pro quo laudando triginta solidos ipse accepit et id legitimis probare testimoniis compromittebant ; ipse vero Godefridus nitebatur , in contrarium affirmans pratum illud in vadimonium illis traditum et capitale suum plenarie inde receptum , quod et ille testibus probare promisit . Nos utique R . , qui vices domini archiepiscopi agimus , ad audiendum iudicium ipsos invitavimus cui parti huius rei incomberet probatio . Ipse autem Godefridus se absentavit et audire iudicium contempsit . Huius rei testes sumus : Ego , Gilo , abbas Sancte Columbe ; Laurentius , prepositus ; Petrus , abbas Sancti Iohannis ; Radulphus Sancte Marie ; Theobaldus , decanus Trianguli ; Rogerus , presbiter Sancti Mauricii ; Guibertus de Seanz ; Renardus , presbiter de Cortenai ; Giardus , presbiter de Fosseto ; Aitor de Nogento ; Gaufridus de Fonte Maconis ; Petrus Eschelanz ; Fulco de Tranna ; Mauricius de Pailli ; et Gosbertus , frater eius . Ego etiam R . , minister Senonensis curie coram quo ista gesta sunt , idem testor .
| Compositio inter Sanctum Dionisium et Vallem Lucentem de Berneriis | G . , ecclesie Beati Quiriaci Pruvini decanus , comitis Henrici cancellarius , omnibus ad quos littere iste pervenerint salutem . Noverit universitas vestra quod super querela que inter fratres Vallis Lucentis et monachos Sancti Dionisii versabatur , compositio facta fuit in hunc modum : quod fratres Vallis Lucentis predictis monachis terras que sunt in territorio de Castaneto dimiserunt . Monachi vero Sancti Dionisii predictis fratribus terras que sunt infra finagium Berneriarum liberas et quietas clamaverunt , nichil in eis de cetero reclamaturi . Pro terra autem que est iuxta marneriam , fratres Vallis Lucentis octo denarios annuatim reddent predictis monachis . Ceteras vero terras que extra finagium , predicti monachi Vallis Lucentis tenebunt , sicut hactenus tenere consueverunt . Super illis autem decimis quas monachis predicti a predictis fratribus exigebant , relictum est in controversiam , ita quod sepedicti monachi eas reclamare poterunt , cum voluerint .
| Confirmat abbas et conventus Sancti Dionisii compositionem Berneriarum | Hugo , Dei gratia Beati Dionisii abbas , et totus eiusdem ecclesie conventus , omnibus ad quos littere iste pervenerint salutem . Noverit universitas vestra quod super querela que inter nos et fratres Valle Lucide versabatur , assensu utriusque partis , mediante G . , decano Pruvinensi , compositio facta est in hunc modum : quod fratres Vallis Lucide nobis terras que sunt in territorio de Castaneto dimiserunt . Nos autem predictis fratribus terras que sunt infra finagium Berneriarum liberas et quietas clamavimus , nichil deinceps reclamaturi . Pro terra autem que est iuxta malleriam , fratres Vallis Lucide octo denarios nobis reddent . Ceteras vero terras que extra finagium predictum sunt , predicti fratres tenebunt , sicut hactenus tenere consueverunt . Super illis autem decimis quas nos a predictis fratribus exigebamus , relictum est in controversiam , ita quod nos ea reclamare poterimus , cum voluerimus .
| Hugo et Ansellus approbant legatum Iohannis de Reson de minagio Pruvini | Omnibus presentes litteras inspecturis , Magister Philippus , curie Senonensis officialis , in Domino salutem . Noverint universi quod Hugo et Ansellus de Lescheriis , in curia Senonensis constituti , octo sextarios bladi annui redditus , quos Iohannes de Resone et Gaufridus , frater eius , milites , dicebantur in minagio Pruvinense ecclesie Vallis Lucentis in perpetuam elemosinam donavisse , laudaverunt , dicentes de feodo suo esse bladum illud . Actum anno Gratie Mo CCo Quartodecimo , die Sabbati post Circuncisionem Domini .
| Dat quicquid habet apud Montem Poterii | Omnibus presentes litteras inspecturis , Magister Michael , officialis curie Senonensis , in Domino salutem . Noverint universi quod Milo de Montibus lo Poteer , filius defuncti Hodoini Pinart , in nostra presentia constitutus , dedit in perpetuam elemosinam ecclesie Vallis Lucentis quicquid habebat apud dictam villam , videlicet Montes lo Potier , tam in mobilibus rebus quam in immobilibus . Datum anno Domini Mo CCo Vicesimo Quarto , mense Decembri .
| De pensione que solvitur Girardo militi de Marnai et Ide uxori eius | Universis presentes litteras inspecturis , Guiardus , archidiaconus Trecensis , salutem in Domino . Noverit universitas vestra quod Dominus Girardus de Marnaio , in nostra presentia constitutus , recognovit se dedisse in perpetuam elemosinam ecclesie Vallis Lucentis suum herbergagium de Fouiou , cum terris eidem herberiagio adiacentibus , et unam peciam terre quam emit a filio Silvestri de Quinciaco sitam iuxta Mont Morvois , et totum territorium suum de Fontenellis , quod movebat de feodo Renaudi de Marpiniaco , et Petrum de Fouiou , hominem eiusdem Girardi . Domina , siquidem , Ida , uxor eiusdem Girardi , in nostra presentia constituta , predictas donationes laudavit et concessit . Renaudus etiam de Marpiniaco , in nostra presentia constitutus , de cuius feodo movebat dictum territorium de Fontenellis , de eodem feodo se devestivit et investivit ecclesiam Vallis Lucentis de eo , et ipsum feodum penitus quittavit , et predictam donationem laudavit . In retributionem predicte donationis , viri venerabiles , Aubertus , abbas Vallis Lucentis , et eiusdem monasterii conventus dederunt et concesserunt predictis Domino Girardo , militi , et Domine Yde , uxori eius , quinque modios bladi ad mensuram de Nogento , duos , videlicet , siliginis et tres avene , singulis annis , quamdiu vixerunt predicti Girardus et Yda , apud Bernerias percipiendos et duas michas singulis diebus percipiendas . Dederunt etiam predicti abbas et conventus eisdem Girardo et Yde usum fructuum centum ovium quas eis tradiderunt , ita quod cum alter eorum obierit , medietas predictarum ovium cum suo augmento , scilicet , tam in ovibus quam in agnis , et una predictarum micharum et medietas similiter predicti bladi ad ecclesiam Vallis Lucentis redibit , alteram medietatem tenebit ille qui superstes erit toto tempore vite sue . Post cuius obitum , totum bladum et micha prenominata et oves cun suo augmento , pro ut determinatum est , ad predictam ecclesiam sine diminutione qualibet redibunt . Fiduciaverunt etiam in manu nostra predicti Girardus et Yda quod predictas donationes et conventiones bona fide tenebunt et observabunt et quod , neque per se neque per alium , super his movebunt vel moveri facient querelam . In cuius rei memoriam , presentes litteras scribi et sigilli nostri munimine ad petitionem utriusque partis fecimus roborari . Actum anno Domini Mo CCo Vicesimo Quinto , mense Maio .
| Garinus clericus vendit quator sextarios et minam apud Toriniacum | Magister Iobertus de Ponte , Senonensis curie officialis , omnibus presentes litteras inspecturis in Domino salutem . Notum facimus universis quod Garinus , clericus , vendidit fratribus de Vallelucenti quatuor sextarios bladi et unam minam percipiendos annuatim apud Torigniacum in territorio de Communes pro septem libris Pruvinensibus et dimidium . Hanc vendicionem laudaverunt Elysabeth , mater eius , Radulphus et Iohannis et Renaldus , fratres eiusdem clerici , Elysabeth et Hudeardis , sorores ipsius , fide prestita omnes promittentes quod super venditionene dicta adversus omnes legitimam portabunt garandiam . Actum anno Gratie Mo CCo V , mense Marcio .
| Robertus de alno miles dat omnia que habet post mortem suam | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Robertus de Alno , miles , et Bancelina , uxor eius , in presentia nostra constituti , dederunt ecclesie Vallis Lucentis , post decessum eorum , se et omnia bona sua , tam mobilia quam immobilia . Et ea alicui alii , neque dare , neque legare , nec alio modo in preiudicium eiusdem ecclesie amodo alienare valebunt , fide prestita promittentes se hec omnia supra dicta firmiter servaturos . In cuius rei memoriam et testimonium , presentem cartam , ad petitionem ipsorum , sigillo Senonensis curie fecimus roborari . Actum anno Gratie Mo CCo Vicesimo Quinto , mense Septembri .
| Compromissio in abbatem Ioiaci de Molino de Corcellis | Frater Iohannes , dictus abbas Ioiacensis , omnibus ad quos littere presentes pervenerint salutem in omnium Salvatore . Universitati vestre notum fieri volumus quod erat contentio inter abbatem et fratres Vallislucentis , ex una parte , et et Constantium Pinoretum de Nogento , ex alia , super molendino de Corcellis , cuius pars tercia erat dictorum fratrum , relique due memorati Constancii , ut dicebatur . Et tandem isdem Constantius , querele et possessioni renuntians , quicquid in iamdicto molendino iuris clamabat supradicto abbati et fratribus in perpetuum concessit habendum , et , nobis presentibus aliisque viris prudentibus de molendino , se devestiens et de illo , abbatem et fratres memoratos investiens , libere et quiete , tam in elemosina quam emptione , molendinum ex integro iure perpetuo possidendum quittavit . Hoc autem laudavit uxor eius , Bancelina , et fratres eius , Petrus Broee et Cochinus . In cuius rei memoriam , ad petitionem partium , presentes litteras scribi et sigilli nostri impressione muniri fecimus . Actum anno Domini Mo CCo Tercio .
| Compromissio de rebus Girardi presbiteri de Sancto Albino | Ego Ida , abbatissa , et conventus de Paraclito , universis litteras istas visuris salutem . Noverit universitas vestra quod super rebus defuncti Girardi , presbiteri de Sancto Albino , redditi nostri , qui in cimiterio ecclesie Vallis Lucentis est sepultus , querela vertebatur inter nos et conventum ecclesie nostre de Paraclito , ex una parte , et abbatem et conventum ecclesie Vallis Lucentis , ex alia . Et tandem super eadem querela facta est ab utraque parte compromissio in Iohannem de Calesta et Hugonem de Gelanis , presbiteros , ut quicquid illi de querela illa statuerent , utraque pars ratum haberet et firmiter teneret . Predicti vero presbiteri , consilio secum habito , fecerunt , pro bono pacis , quod abbas et conventus ecclesie Vallis Lucentis reddiderunt nobis et convenventui ecclesie nostre de Paraclito vestes pretaxati Girardi , et triginta solidos Pruvinenses , et unum psalterium glosatum , et ita omnes querele que super rebus defuncti Girardi habebantur inter utramque ecclesiam , sine ulla reclamatione , sunt in perpetuum et pacificate penitus et sopite . In cuius rei memoriam , litteras istas scribi et sigillorum nostrorum fecimus attestatione muniri . Actum anno Domini Mo CCo IXo .
| Gilo miles vendidit duas partes prati apud Tileium | Omnibus presentes litteras inspecturis , Galterus , decanus de Triangulo , salutem in Domino . Noverint universi quod Gilo , miles , et Elysabet , uxor eius , in presentia nostra constituti , recognoverunt se dedisse in elemosinam perpetuam ecclesie Vallis Lucentis terciam partem cuiusdam prati infra finagium de Tiliaco siti . Reliquas vero duas partes eiusdem prati eidem ecclesie , precio duodecim librarum se recognoverunt vendidisse . Fiduciaverunt siquidem ipsi Gilo , miles , et uxor eius predicti quod in predictis donatione et venditione de cetero aliquid , neque per se neque per alios , reclamabunt et quod in posterum ecclesiam iamdictam non vexabunt super prato nominato , sed legitimam garantiam portabunt ecclesie memorate . Elysabet vero prenominata omni iuri quod habebat in ipso prato , iure dotalicio sive qualibet alia ex causa abrenuntiavit et in perpetuum ipsi ecclesie pacifice quitavit , sponte sua et propria voluntate , non coacta . Actum anno Domini Millesimo Ducentesimo Vicesimo Quinto , mense Ianuario .
| Approbatio abbatis et conventus Sancti Dionisii de commutatione terre de Capella | Hugo , Dei gratia Beati Dionisii abbas , et eiusdem ecclesie conventus , omnibus ad quos littere iste pervenerint salutem . Universitati vestre notum facimus quod commutationem terre nostre de Capella , que ad domum nostram de Marniaco pertinebat , pro sex iugeribus terre nostre culture de trente movis contiguis , quam dilectus frater noster , Bernardus , prior de Marniaco cum monachis Vallis Lucentis fecit concedimus et ratam habemus eamque , sigilli nostri impressione firmamus .
| Garinus de Calestra dedit duodecim arpenta terre de assensu filiorum suorum | Ego Gaufridus , Beati Quiriaci Pruvinensis decanus , omnibus presentes litteras inspecturis , in Domino salutem . Noverint universi quod Dominus Garinus , miles de Calestria Magna , dedit et concessit in perpetuum fratribus Vallis Lucentis , Cisterciensis Ordinis , in elemosinam duodecim arpenta terre sita desub Noeis Derei Chepel , et duo arpenta prati sita Coram Liors , et vineam que fuit defuncti Odonis de Aula . Et hec omnia laudaverunt filii eius , scilicet Dominus Hugo , miles , et Garnerius , canonicus Sancti Quiriaci Pruvinensis . Quod ut ratum et firmum maneat , sigilli mei presentes litteras munimine feci roborari . Actum anno Gratie Millesimo Ducentesimo Vicesimo Quarto , mense Octobri .
| De querela molini de Corcellis cui Constantius Pinoret abrenunciavit | Frater Petrus , Cellensis ecclesie humilis minister et M . , Trecensis archidiaconus , episcopalium procurator , omnibus ad quos littere presentes pervenerint in Domino salutem . Universitati vestre notum fieri volumus quod , auctoritate apostolica coram nobis , agebatur causa inter fratres Vallilucentis , ex una parte , et Constantium Pignoretum de Nogento , ex alia , super molendino de Corcellis , cuius pars tercia erat dictorum fratrum , relique due memorati Constantii , ut dicebatur . Que causa in hunc modum pacificata est : videlicet , quod in presentia Blanche , illustris Trecensium comitisse , pro querela ista iamdicti fratres et prefatus Constantius convenientes , de consilio et voluntate eius , in venerabilem virum Iohannem , abbatem Ioiaci , compromiserunt ut quicquid ille diceret vel ordinaret super causa illa ipsi firmiter observarent . Abbas vero iuxta mandatum domine comitisse , die statuta , partibus convocatis et rationibus hinc inde propositis plenius intellectis , cum arbitrium suum proferre super querela iamdicta deberet , sepedictus Constantius , querele renuntians , quicquid iuris in molendino supradicto reclamabat fratribus quittavit , et abbate presente et aliis venerabilibus et discretis viris astantibus , de molendino se devestiens et fratres de illo investiens libere et quiete , emptionis titulo et iure , molendinum legati ex integro iure perpetuo possidendum ipsis concessit . Hoc autem laudavit uxor eius , Bancelina et fratres eius , Petrus Broeea et Cochinus , et soror eius , Pulchranata . Quod nos gratum habentes et auctoritate nobis commissa ratum esse volentes , litteras presentes scribi et sigillorum nostrorum impressionibus muniri fecimus . Actum anno incarnati Verbi Mo CCo Tercio .
| Milo de Nogent dedit terram de Castaneto | Ego Maria , Trecensis comitissa , notum facio presentibus et futuris quod Milo de Nogento , dum adhuc viveret , pro anima fratris sui , Iohannis , et pro sua , in elemosinam dedit fratribus de Valle Lucente terram suam de Chastaneto . Post decessum autem ipsius Milonis , Elysabeth , mater eius , et uxor eius , Heluis , donationem istam approbaverunt , eam ipsis fratribus perpetua pace possidenda concedentes . Ego etiam et karissimus filius meus , Henricus , rem hanc laudavimus . Et hoc ego , ut ratum teneatur , litteris annotatum sigillo meo confirmavi , testibus : Guidone de Dampetri , Guidone de Germenon , Petro de Burgo , Machario de Chata Launo , Gaufrido Eventato , Girardo Eventato , Ertaudo Camerario , Milone de Pruvino , Petro de Sancto Germano . Actum Pruvini , anno incarnati Verbi Mo Co LXXXo VIo . Data per manum Haici , cancellarii . Nota Wllermi .
| Donum Domine Elysabet de Nogent pratum de Berneriis | Notum sit , tam existentibus quam futuris , quod ego , Elysabet de Nogento , dicta quondam domina Nogenti , emi pratum in prataria de Bernieres de Radulpho , milite de Vilois ; hoc pratum concessi et dedi Deo et ecclesie Beate Marie Vallis Lucentis post obitum meum , pro anima mea , et mariti mei , et liberorum meorum , necnon et patris matrisque mee , et omnium antecessorum meorum , tali namque modo : quod conversi de Bernieres pratum istud servabunt et herbam facient falciare et congregabunt et ego herbam adducere faciam ad opus meum quamdiu vixero . Post decessum vero meum , conversi pratum ut proprium suum possidebunt . Elemosinam istam laudaverunt predictus Radulphus et Maria , uxor sua , et filie sue , et heredes sui . Et quia hoc ratum esse volo sigilli mei munimine confirmo . Huius vero donationis et confirmationis testes sunt : Magister Fulco , et Domnus Petrus , et Domnus stephanus , capellani Paraclitensis ; et Walte-rus , capellanus de Fontenemacum ; et multi alli .
| Theobaldus Carum Tempus dat domum censum apud Nogentum et alibi sita | Ego Adam , decanus de Pontibus , notum facio , tam presentibus quam futuris , quod Theobaldus Carum Tempus , in presentia mea constitutus , domum suam sitam apud Nogentum , et decem et septem denarios census apud Fontenemacum annui redditus , quos Reinaudus Moce de domo in qua manet et de masura tenetur , persolvere , et novem denarios census , quos Renaudus Filoche debet de domo de Noigni , et unum denarium census , quem Ermengardis solvit de terra iuxta vineam defuncti Constantii Pinore , et uunum obolum census quem solvit Erardus de Ponte , ecclesie vallis lucentis in perpetuum possidendos in elemosinam donavit . Hanc donationem laudaverunt Adam Berengarius , prepositus Nogenti , Moreta , soror sua , et Herenburdis , sorores . Iterum iam prefatus Adam octo denarios census supra iam prenominatam domum annui redditus prefate ecclesie donavit . Quod ut ratum et inconcussum . . . .